Recepteket és élelmiszereket nyilvántartó alkalmazás

Szakdolgozat tématerv

Szakdolgozó neve: Manhalter Patrik

Neptun kód: CZ7K49

Szak: Programtervező Informatikus

Témavezető: Dr. Kiss Ákos

A szakdolgozat témája:

A szakdolgozat témája egy recepteket és a konyhában tárolt élelmiszereket nyilvántartó mobil alkalmazás elkészítése. Az alkalmazás célja, hogy recepteket és élelmiszereket tudunk tárolni benne az alapján, hogy mi van éppen otthon.

A receptekre tudunk egyéni kereséseket is választani például, hogy csak olyan alapanyagokat használjon ami van otthon, megadhatjuk mennyi időt akarunk a főzésre szánni és hány főre szeretnénk főzni. Illetve ajánlásokat is kaphatunk, ha éppen nem tudjuk eldönteni mit főzzünk.

Az otthon tárolt élelmiszereket különböző csoportokban tárolhatjuk, megadhatjuk mennyi készletet szeretnénk otthon tartani egy-egy élelmiszerből, vagy éppen, hogy mikor romlik meg. Egy élelmiszert megadhatunk az adatainak beírásával, vagy a vonalkódja alapján.

Az alkalmazásban lehetőségünk van lekérdezni a romlott élelmiszereket és utána eltávolítani azokat. Egy recept megfőzésével pedig automatikusan levonja a konyhánkból az ahhoz szükséges alapanyagokat.

Ha megadunk készlet mennyiséget az adott alapanyagokhoz akkor a hiányzókból készíthetünk automatikusan bevásárló listát és természetesen ezen kívül további dolgokat is tehetünk a listára. Egy háztartáshoz több ember is hozzáférhet akinek jogot adunk erre, és így értesítést küldhetünk nekik, egy bevásárló lista létrejöttéről.

Téma választás oka:

Sokszor volt már velem, hogy nem tudtam eldönteni mit főzzek, vagy éppen hogy milyen alapanyagok vannak otthon. Ezzel az alkalmazással megoldódna mindkét problémám, mert mindig látnám mit kell venni egy adott ételhez és akkor legalább nem vennék minden alkalommal egy tizedik penne tésztát.

Célom, hogy egy minél könnyebben használható alkalmazást készítsek, hogy ténylegesen megkönnyítse a főzést a mindennapokban.

Ütemezés (tervezett) lépései:

|  |  |
| --- | --- |
| **Hónap** | **Feladatok** |
| szeptember | Tématerv elkészítése |
| október | Adatbázis sémák megtervezése,  Objektumok létrehozása, tulajdonságaik megtervezése |
| november | Felhasználói felületek elkészítése |
| december | Bejelentkezés, Regisztráció, Háztartás létrehozása, háztartás megosztásának megvalósítása |
| január | Élelmiszerek tárolásának, szerkesztésének megvalósítása |
| február | Receptek tárolásának, szerkesztésének megvalósítása |
| március | szűrési lehetőségek, bevásárlólista készítés |
| április | Hibák keresése, javítása, dolgozat írása |
| május | dolgozat írása |